
PËR KOMPENSIMIN FINANCIAR TË PRONARËVE TË PASURIVE
TË PALUAJTSHME, QË PREKEN NGA NDËRTIMET E LEGALIZUARA

Në mbështetje të nenit 100 të Kushtetutës dhe të nenit 24, të ligjit nr. 20/2020, “Për përfundimin e proceseve kalimtare të pronësisë në Republikën e Shqipërisë”, me propozimin e Kryeministrit, Këshilli i Ministrave

VENDOSI:

1. Kompensimin financiar të pronarëve të pasurive të paluajtshme, pronë private, për sipërfaqet takuese, të zëna nga ndërtimet e legalizuara, në drejtoritë vendore të Agjencisë Shtetërore të Kadastrës: Tiranë Veri, Tiranë Jug, Tiranë Rurale 1, Tiranë Rurale 2, Lezhë, Kamzë–Vorë, Durrës, Elbasan, Pogradec, Sarandë, Gjirokastër, Kavajë, Shkodër, zonat e stimuluara, Kuçovë, Korçë, Kukës, Krujë, Vlorë dhe Fier.
2. Vlera e përgjithshme e kompensimit financiar është 1 011 135 159,99 (një miliardë e njëmbëdhjetë milionë e njëqind e tridhjetë e pesë mijë e njëqind e pesëdhjetë e nëntë presje nëntëdhjetë e nëntë) lekë, për sipërfaqen 88 358,4 (tetëdhjetë e tetë mijë e treqind e pesëdhjetë e tetë presje katër) m², sipas shtojcës nr. 1, që i bashkëlidhet këtij vendimi dhe është pjesë përbërëse e tij.
3. Për kompensimin financiar të pronarëve të pasurive të paluajtshme, që preken nga ndërtimet e legalizuara, sipas shtojcës nr. 1, që i bashkëlidhet këtij vendimi, për pasuritë me numrat rendorë, sipas kolonës nr. 14, të shtojcës nr. 1, përkatësisht: nr. 4, nr. 7, nr. 9, nr. 11, nr. 13, nr. 16, nr. 17, nr. 19, nr. 20, nr. 22, nr. 24, nr. 36, nr. 37, nr. 38, nr. 45, nr. 46, nr. 47, nr. 54, nr. 55, nr. 62, nr. 66, nr. 68, nr. 69, nr. 70, nr. 74, nr. 88, nr. 89, nr. 91, nr. 92, nr. 93, nr. 98, nr. 99, nr. 104, nr. 105, nr. 106, nr. 107, nr. 108, nr. 109, nr. 116, nr. 118, nr. 136, nr. 150, nr. 156, nr. 157, nr. 181, nr. 182, nr. 184, nr. 189, nr. 190, nr. 199, nr. 200, nr. 268, nr. 287, nr. 288, nr. 305, nr. 311, nr. 323, nr. 336, nr. 349, nr. 366, nr. 369, nr. 389, nr. 390, nr. 396, nr. 400, nr. 405, nr. 406, nr. 410, nr. 414, nr. 416, nr. 417, nr. 419, dhe nr. 420, sipas seksionit të veçantë (kolona 19), të shtojcës nr. 1, shuma e kompensimit financiar vihet në dispozicion nga Agjencia e Trajtimit të Pronave, sipas pikave 3 dhe 4, të nenit 24, të ligjit nr. 20/2020, “Për përfundimin e proceseve kalimtare të pronësisë në Republikën e Shqipërisë”.
4. Të ardhurat që arkëtohen nga drejtoritë vendore të Agjencisë Shtetërore të Kadastrës, si rrjedhojë e kalimit të pronësisë nëpërmjet shitjes së parcelës ndërtimore, si për pasuritë shtetërore edhe për pasuritë e të tretëve, në favor të objekteve informale që legalizohen, përdoren për kompensimin e pronarëve.
5. Drejtoritë vendore të Agjencisë Shtetërore të Kadastrës: Tiranë Veri, Tiranë Jug, Tiranë Rurale 1, Tiranë Rurale 2, Lezhë, Kamzë–Vorë, Durrës, Elbasan, Pogradec, Sarandë, Gjirokastër, Kavajë, Shkodër, zonat e stimuluara, Kuçovë, Korçë, Kukës, Krujë, Vlorë dhe Fier kryejnë ndryshimet përkatëse për këto pasuri në regjistrat e pasurive të paluajtshme.
6. Ngarkohen Agjencia Shtetërore e Kadastrës dhe Agjencia e Trajtimit të Pronave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

